Phillip Sharp
Phillip Allen Sharp (sündinud 6. juunil 1944) on Ameerika Ühendriikide geneetik ja molekulaarbioloog. 1969. aastal sai Sharp Illinoisi Ülikoolist doktorikraadi keemias. Ta on töötanud James Watsoni alluvuses Cold Spring Harbor Laboratorys. 1974. aastal asus ta Salvador Luria kutsel tööle Massachusettsi Tehnoloogiainstituuti. 1999. aastast töötab ta Kochi Instituudi professorina. 1993. aastal sai Sharp koos Richard Robertsiga Nobeli meditsiiniauhinna splaissimise ja eukarüootse DNA intronide avastamise eest.